**Kā aizpildīt finansēšanas plānu**

Veidlapas augšdaļā ierakstiet:

1. finansēšanas plāna sastādīšanas datumu;
2. filmas veidu: pilnmetrāžas vai īsmetrāžas spēlfilma, dokumentālā vai animācijas filma;
3. filmas darba nosaukumu;
4. producējošās studijas nosaukumu;
5. filmas kopējās tāmes summu EUR.

Aizpildiet veidlapas tabulu, sagrupējot finansēšanas avotus atbilstoši sadaļu virsrakstiem: starptautiskie fondi, nacionālie, utt.

Citu valstu nacionālo vai privāto finansējumu ierakstiet sadaļās “Televīzijas”, “Izplatītāji”, “Kopproducenti” vai “Citi avoti”.

1. Ailē “Finansējuma avots” ierakstiet finansētāja nosaukumu. Ja no viena finansētāja atbalsts ir piešķirts vai paredzēts to saņemt vairākās daļās, katru piešķīrumu ierakstiet atsevišķā rindā, piem.:

|  |  |  |  |  |  |
| --- | --- | --- | --- | --- | --- |
| 1 | 2 | 3 | 4 | 5 | 6 |
| ***Nacionālais atbalsts (valsts budžets)*** |  |  |  | **61,5%** |
| NKC | līgums | 03.10.13 | līdzfinansējums Media piešķīrumam  |  | 4 200 | 4 200 | 10,5% |
| NKC | iesniegts | 04.03.14 | filmēšanas posmam | 10 000 |  | 10 000 | 25,0% |
| NKC | plānots | 2015 | pabeigšanai | 8 000 |  | 8 000 | 20,0% |
| VKKF | līgums | 31.01.13 | izpētes brauciena ceļa izdevumi  |  | 2 400 | 2 400 | 6,0% |
|  |  |  |  |  |  |  |  |

1. Ailē “statuss” ierakstiet finansējumu apstiprinošu dokumentu: “līgums”, “nodomu vēstule” vai, plānotājam finansējumam, “iesniegts”, “notiek sarunas” u.tml.
2. Ailē “datums” ierakstiet dokumenta datumu vai kad ir iesniegts pieteikums.
3. Ailē “finansējuma mērķis” norādiet, kādam mērķim finansējums ir saņemts vai paredzēts to saņemt. Ja atbalsts tiek sniegts pakalpojumu veidā, norādiet arī to (piem. “montāžas tehnika” u.tml.). Ja atbalsts tiek sniegts pret izplatīšanas tiesībām, norādiet tiesības (piem. TV, video, kinoteātri u.tml.) un teritoriju. Te var arī ierakstīt citas būtiskas piezīmes, piem. “lēmums tiks paziņots š.g. jūlijā” u.tml.
4. Ailēs “summa” ierakstiet saņemtās (piešķirtās) vai plānojamās summas attiecīgajā ailē.
5. Nākamajās ailēs ir formulas, kas saskaitīs summas un procentus. Ja jums vajag iespraust papildus rindu kādā no sadaļām, neaizmirstiet pārkopēt (pārvilkt) formulas no blakus esošās rindas.
6. Apakšējās rindās arī ir formulas, kas saskaitīs summas un procentus esošajam un plānotajam finansējumam atsevišķi un kopā. Pārliecinieties, vai esošā un plānotā finansējuma summa sakrīt ar filmas kopējās tāmes summu.